ایستانبولا ژاویه-جولای آیلاری آراسیندا 5 میلیون 704 مین 702 خاریجی توریست گلدی.
مدنیت و توریزم باخانلیغیندان وئریلن آچیقلامایا گؤره، توپ‌قاپی سارایی، آیاصوفیا، قیز قالاسی، یئره‌باتان سارنیجی و داها بیر چوخ تاریخی یئر ایله تورکیه‌نین و دونیانین ان چوخ گزیلن شهرلری آراسیندا یئر آلان ایستانبولا بو ایل جولای آییندا گلن خاریجی توریست ساییسی گئچن ایلین عینی آیینا گؤره یوزده 42،7 آرتیشلا 1 میلیون 319 مین 549 نفره چاتدی.
ایلین ایلک 7 آییندا ایسه ایستانبولا گلن خاریجی قوناق ساییسی، گئچن ایلین عینی دؤورونه گؤره یوزده 6،3 آرتدی. ایستانبول، ژاویه-جولای آیلاری آراسیندا 5 میلیون 704 مین 702 خاریجی قوناق آغیرلادی.
ایستانبولا گلن خاریجی قوناق‌لارین اؤلکه‌لره گؤره داغیلیمینا باخیلدیغیندا ایسه 538 مین 945 نفر ایله آلمانیا بیرینجی سیرادا ایشتیراک ائدرکن، 427 مین 18 نفرله ایران و 294 مین 401 نفرله عربیستان تعقیب ائدن دیگر اؤلکه‌لر اولدو.
